বিজয়নগরে মারধর  বিজয়নগর (ব্রাহ্মণবাড়িয়া) প্রতিনিধি জানান, ব্রাহ্মণবাড়িয়ার বিজয়নগরে দুই চেয়ারম্যান প্রার্থী ও তাদের সমর্থকদের মারধর করেছে প্রতিপক্ষের লোকেরা। পৃথক  ঘটনা দুটো ঘটে রোববার রাতে চান্দুরা ইউনিয়নের কালীসীমা ও হরষপুর ইউনিয়নের পাইকপাড়া গ্রামে। এসব ঘটনায় বিজয়নগর থানায় পৃথক দুটি অভিযোগ করা হয়েছে। এলাকাবাসী ও পুলিশ জানায়, রাত ৯টায় চান্দুরা ইউনিয়ন পরিষদের চেয়ারম্যান প্রার্থী অশোক রায় চৌধুরী (দোয়াত-কলম) তার সমর্থকদের নিয়ে উঠান বৈঠক করার জন্য কালীসীমা গ্রামে গেলে প্রতিপক্ষ চেয়ারম্যান প্রার্থী শামীউল হক চৌধুরীর (গরুর গাড়ি) নেতৃত্বে তার সমর্থকরা তাদের মারধর করে। তাদের একটি মোবাইল ফোন, চশমা ও এজেন্ট লিস্ট-ও রেখে দেয়। খবর পেয়ে পুলিশ ঘটনাস্থলে পৌঁছে তাদেরকে উদ্ধার করে।  অপর দিকে রাত ৮টায় হরষপুর ইউনিয়নের চেয়ারম্যান প্রার্থী এস.এম. রাষ্ট্র সরকার (চশমা) তার দুজন সমর্থক নিয়ে পাইকপাড়া গ্রামে গণসংযোগ করতে গেলে প্রতিপক্ষ চেয়ারম্যান প্রার্থী সারোয়ারের (তালা) সমর্থক চান বাদশা, রুহুল আমীনের নেতৃত্বে সন্ত্রাসীরা তাদের মারধর করে। চেয়ারম্যান প্রার্থী অশোক রায় চৌধুরী বলেন, প্রতিপক্ষ চেয়ারম্যান প্রার্থী শামীউল হক চৌধুরী নিজে তাকে মারধর করে তার কাছ থেকে এজেন্ট লিস্ট রেখে দেয়। এ ঘটনায় তিনি রাতে থানায় অভিযোগ করেছেন।  বিজয়নগর থানার ভারপ্রাপ্ত কর্মকর্তা দুলাল মাহমুদ অভিযোগ পাওয়ার  কথা স্বীকার করে বলেন, পুলিশ অশোক রায় চৌধুরী ও তার সমর্থকদেরকে উদ্ধার করে নিরাপদে বাড়িতে পৌঁছে দেয়। এ ঘটনায় ব্যবস্থা নেয়া হবে বলে তিনি জানান।